Río Mezapa (Río Leán)

De Río Mezapa is en üm un bi 28 Kilometer langen Stroom in dat Municipio Arizona, Departamento Atlántida, Honduras, de in’n Río Leán münnt.

De Born liggt in de Cordillera Nombre de Dios. Dat is dicht an de Grenz na dat Departamento Yoro an de Waterscheed na’n Río Locomapa. Von dor flütt de Río Mezapa na Noordwesten. He nimmt von links den Río Mangungo op un kummt kort later na 15 Kilometer ut de Bargen rut in dat Valle de Leán. Hier flütt he an’n Oort Mezapita langs un nimmt von rechts den Río Mezapita op. In Mezapa dreiht he na Noordoosten un nimmt in Jilamo denn von rechts den Río Jilamito op. En lütt Enn achter Jilamo un dree Kilometer in’n Süüdoosten von Santa María münnt de Río Mezapa von rechts in’n Río Leán, de later sülvs in de Karibische See münnt.

Kategorie:Departamento Atlántida